ବିପର୍ଯ୍ୟସ୍ତ ସ୍ୱାସ୍ଥ୍ୟସେବା ଓ ଲୋକଙ୍କ ପାଖରେ ଆବଶ୍ୟକ ସଚେତନତା ଅଭାବ ଯୋଗୁଁ ଏଭଳି ପରିସ୍ଥିତି ବେଶୀ ଉଦବେଗଜନକ ସ୍ଥିତିରେ ପହଞ୍ଚିଛି ।
ରାଜ୍ୟର କେବିକେ ଜିଲ୍ଲାଗୁଡିକରେ ସାମାନ୍ୟ ଆରଟିପିସିଆର୍ ଟେଷ୍ଟ ପାଇଁ ୧୦ ଦିନ ଲାଗୁଥିବା ବେଳେ ଏହି ସମୟ ଭିତରେ ଯେ ଜଣକୁ ସଙ୍ଗରୋଧ ଭାବେ ରହିବାକୁ ହେବ ସେକଥା କେହି ଜାଣି ପାରୁନାହାନ୍ତି । ଫଳରେ ଗୋଟିଏ ଲୋକରୁ ଏହା ପୂରା ପରିବାରକୁ ଗ୍ରାସୁଛି ।
ଅପରପକ୍ଷେ ଅକ୍ସିମିଟର ଓ ଅକ୍ସିଜେନର ବ୍ୟବହାରକୁ ନେଇ ଲୋକଙ୍କ ଭିତରେ ଥିବା ଭ୍ରାନ୍ତ ଧାରଣା ସେମାନଙ୍କୁ ଅନେକ ସମୟରେ ଅଡୁଆରେ ପକାଉଛି ।
ମିଳିଥିବା ସୂଚନା ଅନୁସାରେ ବର୍ତ୍ତମାନ ଯାଏଁ ରାଜ୍ୟରେ ୬ ଲକ୍ଷ ୨୨ ହଜାର ୯୮୧ ଜଣ କରୋନା ଆକ୍ରାନ୍ତ ହୋଇଥିବା ବେଳେ ସେମାନଙ୍କ ଭିତରୁ ୧ ଲକ୍ଷ ୬ ହଜାର୬୧ ଜଣଙ୍କଠାରେ କରୋନା ସକ୍ରିୟ ଲକ୍ଷଣ ରହିଛି ।
ତେବେ ଏହା ଭିତରୁ ପଶ୍ଚିମ ଓଡିଶା ଜିଲ୍ଲାଗୁଡିକରେ ସ୍ଥିତି ଉଦବେଗଜନକ ସ୍ଥିତିରେ ରହିଛି ।
ବରଗଡ଼ ଜିଲ୍ଲାରେ ବର୍ତ୍ତମାନ ସୁଦ୍ଧା ୨୨,୮୬୦ ଜଣଙ୍କୁ କରୋନା ହୋଇଥିବା ବେଳେ ବର୍ତ୍ତମାନ ୪୧୫୯ ଜଣଙ୍କଠାରେ କରୋନା ସକ୍ରିୟ ମାମଲା ଦେଖା ଦେଉଛି ।
ସେହିପରି ବଲାଙ୍ଗିରରେ ୧୮,୬୬୭ ଜଣଙ୍କ ଭିତରୁ ୩୨୯୦ ଜଣଙ୍କଠାରେ ସକ୍ରିୟ ମାମଲା, ବୌଦ୍ଧରେ ୬୩୬୬ ଜଣଙ୍କ ମଧ୍ୟରୁ ୨୩୯୦ ସକ୍ରିୟ, ଦେବଗଡ଼ରେ ୩୯୧୨ ଜଣଙ୍କ ମଧ୍ୟରୁ ୧୦୬୬ ସକ୍ରିୟ, ନୂଆପଡ଼ାରେ ୨୦ ହଜାର ୭୦୭ ଜଣଙ୍କ ମଧ୍ୟରୁ ୨୩୦୬ ସକ୍ରିୟ, ସମ୍ବଲପୁରରେ ସମୁଦାୟ ୨୨,୯୮୧ ଟି ମାମଲାରୁ ୫୦୪୨ ସକ୍ରିୟ, ସୁବର୍ଣ୍ଣପୁରରେ ୮୮୨୦ ମଧ୍ୟରୁ ୧୭୯୧ ସକ୍ରିୟ, ସୁନ୍ଦରଗଡରେ ସବୁଦାୟ ୪୫ ହଜାର ୭୩୭ ମାମଲାରୁ ୯୯୯୯ଟି ସକ୍ରିୟ ମାମଲା ରହିଛି ।
ରାଜ୍ୟର ଉପକୂଳ ଜିଲ୍ଲାଗୁଡିକ ଭିତରୁ ଖୋର୍ଦ୍ଧା ଓ କଟକ ଜିଲ୍ଲାରେ ଭେକ୍ସିନେସନଠାରୁ ଆରମ୍ଭ କରି ସ୍ୱାସ୍ଥ୍ୟ ସେବାର ଯେଉଁ ସବୁିଧା କରାଯାଇଛି ତାହା ରାଜ୍ୟର ଅନ୍ୟ ଜିଲ୍ଲାଗୁଡିକରେ କରାଯାଇ ପାରିନି ।
ଗତବର୍ଷ କରୋନା ଆରମ୍ଭରୁ ହିଁ ଟିଏମସିଗୁଡିକୁ କାର୍ଯ୍ୟକ୍ଷମ କରାଯାଇଥିଲା ।
ପଞ୍ଚାୟତସ୍ତରରୁ ଓ ମହିଳା ସ୍ୱୟଂ ସହାୟକ ଗୋଷ୍ଠୀମାନଙ୍କ ଦ୍ୱାରା କରୋନା ପରିଚାଳନା ହୋଇଥିଲା ।
ଫଳରେ ଖୁବ୍ କମ୍ ସମୟ ଭିତରେ କରୋନାକୁ କାବୁ କରିହେଲା । ମାତ୍ର ଚଳିତ ବର୍ଷ ସରକାର ଘରେ ରହିବାକୁ ଓ ସଙ୍ଗରୋଧ ରହିବାକୁ ଅଧିକ ପରାମର୍ଶ ଦେଉଥିବା ବେଳେ ଲୋକେ ନିଜର ଯତ୍ନ ଠିକ୍ ଭବେ ନେଇ ପାରୁନାହାନ୍ତି ।
ଅପରପକ୍ଷେ ସ୍ୱାସ୍ଥ୍ୟସେବାର ଅପହଞ୍ଚତା ଓ ଆରଟିପିସିଆର୍ ଟେଷ୍ଟରେ ବିଳମ୍ବ, ଆବଶ୍ୟକ ସଚେତନତା ଅଭାବ ଯୋଗୁଁ ଗ୍ରାମୀଣ ଅଞ୍ଚଳ ଏବେ କରୋନା କବଳରେ ।
ମିଳିଥିବା ସୂଚନା ଅନୁସାରେ ଖୋର୍ଦ୍ଧା ଜିଲ୍ଲାରେ ର୍ମାନ କରୋନା ହାର (ଟେଷ୍ଟ ପଜିଟିଭ୍ ରେଟ୍)୨୩% ଥିବା ବେଳେ ସମ୍ବଲପୁରରେ ସର୍ବାଧିକ ୪୨%, ବରଗଡରେ ଏହା ୩୩%, କଳାହାଣ୍ଡିରେ ୩୨%, ନୂଆପଡାରେ ୩୧.୫%, ସୋନପୁରରେ ୨୮%, ବୌଦ୍ଧରେ ୨୪%, ସୁନ୍ଦରଗଡରେ ୨୩.୫%, ଝାରସୁଗୁଡାରେ ୨୨.୯%, ବଲାଙ୍ଗିରରେ ୨୨.୪%, ଦେଓଗଡରେ ୨୦.୭% ରହିଛି ।
ସେହିପରି ଖୋର୍ଦ୍ଧା ଜିଲ୍ଲାରେ ଲୋକଙ୍କୁ କରୋନା ସଞ୍ଜିବନୀ ଦେବା ପାଇଁ ୧୨୦ଟି ସ୍ଥାନରେ ଭେକ୍ସିନେସନ୍ ସେଣ୍ଟରର ବ୍ୟବସ୍ଥା ହୋଇଥିବା ବେଳେ ଦେବଗଡ଼ ଜିଲ୍ଲାରେ ମାତ୍ର ୩ଟି, ବରଗଡ଼ରେ ୫, ବୌଦ୍ଧରେ ୬,ସୋନପୁରରେ ୭, ନୂଆପଡ଼ାରେ ୭, ଝାରସୁଗୁଡ଼ାରେ ୧୭, ବଲାଙ୍ଗିରେ ୨୭, ସମ୍ବଲପୁରରେ ୨୯, କଳାହାଣ୍ଡିରେ ୩୦, ସୁନ୍ଦରଗଡ ଜିଲ୍ଲାର ୩୬ ଟି ସ୍ଥାନରେ ଭେକ୍ସିନେସନ୍ ସୁବିଧା କରାଯାଇଛି ।
ସବୁଠାରୁ ଗୁରୁତ୍ୱପୂର୍ଣ୍ଣ କଥା କରୋନା ଗୁରୁତର ଲୋକଙ୍କୁ ଚିକିତ୍ସା ସେବା ଯୋଗାଇ ଦେବା ପାଇଁ ଖୋର୍ଦ୍ଧା ଜିଲ୍ଲାରେ ୧୪୦୦ ଆଇସିୟୁ ବେଡର ବ୍ୟବସ୍ଥା ହୋଇଥିବା ବେଳେ ଦେବଗଡ଼ରେ ଏହି ସୁବିଧା ନାହିଁ ।
ସେହିପରି ନୂଆପଡ଼ା ଜିଲ୍ଲାରେ ମାତ୍ର ୫ଟି, ସୋନପୁର, କଳାହାଣ୍ଡି ଓ ବୌଦ୍ଧ ଜିଲ୍ଲାରେ ୬ଟି ଲେଖାଏଁ ଆଇସିୟୁ ବେଡ ରହିିଛି ।
ବରଗଡ଼ରେ ୮ଟି, ବଲାଙ୍ଗିରରେ ୪୦, ଝାରସୁଗୁଡ଼ାରେ ୨୦, ସମ୍ବଲପୁରରେ ୧୬୦ ଓ ସୁନ୍ଦରଗଡ଼ରେ ୨୯୦ ଆଇସିୟୁ ବେଡ ରହିଛି ।
ଏସବୁକୁ ଛାଡିଦେଲେ ଜିଲ୍ଲା ପ୍ରଶାସନ ଦ୍ୱାରା ଜାରି କରାଯାଇଥିବା ହେଲ୍ପ ଲାଇନ୍ ନମ୍ବର, ଜିଲ୍ଲା କୋଭିଡ କଣ୍ଟ୍ରୋଲ ରୁମ୍ ନମ୍ବରଗୁଡିକ କାମ କରୁନି ।
ଜିଲ୍ଲାମାନଙ୍କରେ ଥିବା କୋଭିଡ କେୟାର ସେଣ୍ଟରଗୁଡିକ କେବଳ କାଗଜ କଲମରେ ପରିଚାଳିତ ହେଉଥିବା ବେଳେ ଏଠାରେ ତୁରନ୍ତ ଆଶା ଓ ଏଏନଏମ୍ କର୍ମକର୍ତ୍ତାଙ୍କୁ ନିୟୋଜିତ କରାଯିବା ଦରକାର ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
